এমাজউদ্দিন প্রামাণিক
এমাজউদ্দিন প্রামাণিকের পৈতৃক বাড়ি নওগাঁও জেলার মান্দা উপজেলার কালিকাপুর গ্রামে। তাঁর পিতার নাম হযরতুল্যা প্রামাণিক এবং মায়ের নাম তুলা বেগম। তিনি তাঁর পিতা-মাতার কনিষ্ঠ সন্তান। ১৯৪৮ সালে মান্দা উপজেলার চক কালিকাপুর সরকারি প্রাথমিক বিদ্যালয়ে প্রাথমিক শিক্ষা শেষে শেষে তিনি স্থানীয় কালীগ্রাম দোডাঙ্গী উচ্চ বিদ্যালয়ে ভর্তি হন। এ বিদ্যালয়ে ৭ম, ৮ম, ও ৯ম শ্রেণীতে অধ্যয়ন শেষে ১৯৫৮ সালে ম্যাট্রিকুলেশন পাস করেন। ১৯৬১ সালে নওগাঁ বিএমসি কলেজ থেকে ইন্টারমিডিয়েট এবং ১৯৬৫ সালে নওগাঁ ডিগ্রী কলেজ থেকে স্নাতক ডিগ্রী লাভ করেন তিনি।
মোহাম্মদ এজাজুল হক খান
মো. এজাজুল হকের পৈতৃক বাড়ি কুষ্টিয়া জেলার দৌলতপুর উপজেলার গোয়ালগ্রাম গ্রামে। তাঁর বাবার নাম কিফাত আলী খান এবং মায়ের নাম শাহেরা খাতুন। তাঁর স্ত্রীর নাম মলিদা খানম। তাঁদের এক মেয়ে, তিন ছেলে।